
Creating a high-performance sonar simulation environment for river bed exploration

A vízi katasztrófavédelem területén jelenleg a tengeralattjárókra szerelt vagy magában álló eszközként használt szonárokat használnak tavak, folyók és tengerek domborzatának a feltérképezésére. Nagyobb távolságok (mélységek) és szennyezés esetén még a rendkívül magas megvilágítás sem teszi alkalmassá a környezetet hagyományos kamerával történő megfigyelésre. Ezért a szonárral történő képalkotás az egyetlen mód a statikus vagy mozgó objektumok észlelésére a vízben.
Cél egy olyan rendszer megvalósítása, ami egy katasztrófa során az áldozatok felkutatását és mentését jelentősen megkönnyíti és nehéz körülmények között is lehetővé teszi. Jelenleg szonárokkal készíthető mélységi felvétel a fenék vagy
meder aktuális állapotáról, azonban a búvár a merülés folyamán nem rendelkezik
az orientációjának megfelelő, folyamatos és friss kép i információval. A tervezett
rendszer és eljárás olyan megoldást javasol, ami értelmezhetővé teszi és a búvár
orientációjának megfelelően megjeleníti a környezetét. A megoldás együttesen
támaszkodik az érzékelőkre, mély hálózattal történő gépi tanulás alapú
képfeldolgozási módszerre és az AR megjelenítési technológiára.
A gépi tanuláshoz szükséges egy tanító adatbázis sok adattal. Ehhez az adatbázishoz a jelenlegi meglévő adatok hiányosak, amelyek pedig rendelkezésre állnak rossz felbontásúak, így nem lehet őket megfelelően használni. A tanító adatbázis létrehozásához cél egy szimulációs környezet elkészítése, melynek segítségével pontfelhőket lehet létrehozni, amelyek nagy pontosságú, jó minőségű és felbontású adatként a tanító adatbázist bővítenék.



